CELEX: 32014D0720
Language: da
Date: 2014-10-13 00:00:00
Title: 2014/720/EU: Rådets afgørelse af 13. oktober 2014 om fastlæggelse af den holdning, der skal indtages på Den Europæiske Unions vegne i Udvalget for Offentlige Udbud vedrørende Montenegros tiltrædelse af den reviderede aftale om offentlige udbud

18.10.2014   
            
            
               DA
            
            
               Den Europæiske Unions Tidende
            
            
               L 300/51
            
         RÅDETS AFGØRELSE
   af 13. oktober 2014
   om fastlæggelse af den holdning, der skal indtages på Den Europæiske Unions vegne i Udvalget for Offentlige Udbud vedrørende Montenegros tiltrædelse af den reviderede aftale om offentlige udbud
   
      (2014/720/EU)
   
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Den 4. november 2013 anmodede Montenegro om at tiltræde den reviderede aftale om offentlige udbud (»den reviderede GPA«).
            
         
               (2)
            
            
               Montenegros forpligtelser vedrørende dækning er fastlagt i landets endelige tilbud, som blev forelagt parterne i den reviderede GPA den 18. juli 2014.
            
         
               (3)
            
            
               Montenegros endelige tilbud afspejler Unionens dækningsfortegnelse i tillæg I til den reviderede GPA. Det er derfor tilfredsstillende og kan godkendes. Vilkårene for Montenegros tiltrædelse, jf. bilaget til denne afgørelse, vil blive afspejlet i den afgørelse, der er vedtaget af Udvalget for Offentlige udbud (i det følgende benævnt »GPA-udvalget«) vedrørende Montenegros tiltrædelse.
            
         
               (4)
            
            
               Montenegros tiltrædelse af den reviderede GPA ventes at bidrage positivt til en yderligere international liberalisering af markederne for offentlige udbud.
            
         
               (5)
            
            
               Artikel XXII, stk. 2, i den reviderede GPA fastlægger, at ethvert medlem af WTO kan tiltræde den reviderede GPA på vilkår, der skal aftales mellem det pågældende medlem og parterne, og sådanne vilkår anføres i en afgørelse truffet af GPA-udvalget.
            
         
               (6)
            
            
               Det er derfor nødvendigt at fastlægge den holdning, der skal indtages på Unionens vegne i GPA-udvalget i forbindelse med Montenegros tiltrædelse —
            
         VEDTAGET DENNE AFGØRELSE:
   Artikel 1
   I Udvalget for Offentlige Udbud skal der på Unionens vegne indtages en holdning til fordel for Montenegros tiltrædelse af den reviderede aftale om offentlige udbud, der er omfattet af specifikke tiltrædelsesvilkår, som anført i bilaget til denne afgørelse.
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Luxembourg, den 13. oktober 2014.
      
         
            På Rådets Vegne
         
         M. MARTINA
         
            Formand
         
      
   
   
      BILAG
      EU'S VILKÅR FOR MONTENEGROS TILTRÆDELSE AF DEN REVIDEREDE GPA (1)
      
      Ved Montenegros tiltrædelse af den reviderede GPA affattes punkt 2 i afsnit 2 (EU-medlemsstaternes centraladministrative ordregivende myndigheder) i bilag 1 til tillæg I for Den Europæiske Union således:
      
         
                     »2.
                  
                  
                     For varer, tjenesteydelser, leverandører og tjenesteydere fra Israel og Montenegro — Udbud fra følgende centraladministrative ordregivende myndigheder.«
                  
               
      Ved Montenegros tiltrædelse af den reviderede GPA om offentlige udbud affattes afsnit 2, i bilag 6 således:
      
         
                     »2.
                  
                  
                     Koncessionskontrakter, der, når de tildeles af enheder under bilag 1 og 2, er omfattet af ordningen om national behandling for tjenesteudbydere af bygge- og anlægsarbejde fra Island, Liechtenstein, Norge, Nederlandene på vegne af Aruba, Schweiz og Montenegro, forudsat at deres værdi er lig med eller overstiger 5 000 000 SDR, og for tjenesteudbydere af bygge- og anlægsarbejde fra Korea, forudsat at deres værdi er lig med eller overstiger 15 000 000 SDR.«
                  
               
      
         (1)  WTO's sekretariat har med samtykke fra parterne i den reviderede GPA ændret nummereringen i dækningsfortegnelserne for parterne i den reviderede GPA. Den nummerering, der anvendes i dette bilag, svarer til nummereringen i den seneste bekræftede kopi af dækningsfortegnelserne for parterne i den reviderede GPA, som WTO's sekretariat har formidlet til parterne i den reviderede GPA ved officiel meddelelse, og som er tilgængelig på: http://www.wto.org/english/tratop_e/gproc_e/gp_app_agree_e.htm#revisedGPA. Den nummerering af dækningsfortegnelserne for parterne i den reviderede GPA, der er offentliggjort i EUT L 68, 7.3.2014, s. 2, er forældet.